ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการและเงื่อนไข ว่าด้วยการอนุญาตให้นำสิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม. เข้ามาในราชอาณาจักร[๑] เพื่ออนุวัติตามประกาศกระทรวงการคลัง เรื่องกำหนดประเภทสินค้าที่เสียภาษีโดยใช้แสตมป์สรรพสามิต หรือเครื่องหมายแสดงการเสียภาษีลงวันที่ ๑๓ ตุลาคม พ.ศ. ๒๕๔๗ ซึ่งแก้ไขเพิ่มเติมโดยประกาศกระทรวงการคลัง เรื่องกำหนดประเภทสินค้าที่เสียภาษีโดยใช้แสตมป์สรรพสามิตหรือเครื่องหมายแสดงการเสียภาษี(ฉบับที่ ๒) ลงวันที่ ๒๑ มีนาคม พ.ศ. ๒๕๕๕ และเพื่อให้การปฏิบัติเกี่ยวกับการนำสิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม. เข้ามาในราชอาณาจักรเพื่อใช้ทดแทนสิ่งผนึกภาชนะฝากระป๋องที่มีเครื่องหมายแสดงการเสียภาษีจดทะเบียนขนาดภาชนะบรรจุ๓๒๕ ลบ.ซม. เป็นไปโดยถูกต้องและรัดกุม อธิบดีกรมสรรพสามิตจึงกำหนดหลักเกณฑ์วิธีการและเงื่อนไขไว้ดังต่อไปนี้ข้อ ๑ ให้ผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยที่ประสงค์จะนำสิ่งผนึกภาชนะฝากระป๋องเครื่องดื่มขนาดภาชนะบรรจุ ๓๒๕ ลบ.ซม. เข้ามาในราชอาณาจักรเพื่อใช้ทดแทนสิ่งผนึกภาชนะฝากระป๋องที่มีเครื่องหมายแสดงการเสียภาษีจดทะเบียนขนาดภาชนะบรรจุ๓๒๕ ลบ.ซม.ยื่นหนังสือขออนุญาตพร้อมทั้งแจ้งจำนวนที่ขอนำเข้าต่ออธิบดีกรมสรรพสามิตก่อนการนำเข้าข้อ ๒ ให้ผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยจัดทำบัญชีประจำวันแสดงรายการ รับ - จ่ายสิ่งผนึกภาชนะฝากระป๋องเครื่องดื่มที่นำเข้าตามแบบ ฝป. ๑ และจัดทำงบเดือนแสดงการรับ - จ่าย และยอดคงเหลือ สิ่งผนึกภาชนะฝากระป๋องเครื่องดื่มที่นำเข้า ตามแบบ ฝป. ๒ท้ายประกาศนี้บัญชีประจำวัน แบบ ฝป. ๑ ให้เก็บรักษาไว้ ณ โรงงานของผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยสำหรับงบเดือน แบบ ฝป. ๒ ให้ส่งกรมสรรพสามิต ภายในวันที่ ๑๐ ของเดือนถัดไปพร้อมสำเนาให้สรรพสามิตพื้นที่ ณสำนักงานสรรพสามิตพื้นที่ที่โรงงานของผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยตั้งอยู่ข้อ ๓ ผู้ประกอบอุตสาหกรรมเครื่องดื่มที่ประสงค์จะซื้อสิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม.จากผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยตามข้อ ๑เพื่อใช้ทดแทนสิ่งผนึกภาชนะฝากระป๋องที่มีเครื่องหมายแสดงการเสียภาษีจดทะเบียนขนาดภาชนะบรรจุ๓๒๕ ลบ.ซม.ต้องแจ้งแผนการผลิตเครื่องดื่มที่จะใช้สิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม. เป็นหนังสือต่อสรรพสามิตพื้นที่ ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนการผลิตไม่น้อยกว่า ๓ วันข้อ ๔ ให้ผู้ประกอบอุตสาหกรรมเครื่องดื่มที่ซื้อสิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม.จากผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยแจ้งเป็นหนังสือให้เจ้าพนักงานสรรพสามิต ณสำนักงานสรรพสามิตพื้นที่ที่โรงอุตสาหกรรมตั้งอยู่ทราบเพื่อทำการตรวจนับจำนวนสิ่งผนึกภาชนะฝากระป๋องเครื่องดื่มดังกล่าวก่อนนำเข้าเก็บณ โรงอุตสาหกรรมข้อ ๕ ให้ผู้ประกอบอุตสาหกรรมเครื่องดื่มจัดทำบัญชีประจำวันแสดงรายการรับ - จ่ายสิ่งผนึกภาชนะฝากระป๋องเครื่องดื่มที่นำเข้า ตามแบบ ฝป. ๓บัญชีประจำวันแสดงจำนวนเครื่องดื่มที่ผลิตได้จำนวนเครื่องดื่มที่นำออกจากโรงอุตสาหกรรม (ชำระภาษี) ตาม แบบ ฝป. ๔และงบเดือนแสดงจำนวนเครื่องดื่มที่ยื่นชำระภาษีและจำนวนภาษีสรรพสามิต ตามแบบ ฝป. ๕ท้ายประกาศนี้บัญชีประจำวัน แบบ ฝป. ๓ และ แบบ ฝป. ๔ ให้เก็บรักษาไว้ ณโรงอุตสาหกรรมเครื่องดื่มสำหรับงบเดือน แบบ ฝป. ๕ ให้ส่งกรมสรรพสามิต ภายในวันที่๑๐ ของเดือนถัดไป พร้อมสำเนาให้สรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมเครื่องดื่มตั้งอยู่ข้อ ๖ ให้เจ้าพนักงานสรรพสามิต ณสำนักงานสรรพสามิตพื้นที่ที่โรงงานของผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยตั้งอยู่ตรวจสอบบัญชีประจำวันแสดงรายการ รับ - จ่าย สิ่งผนึกภาชนะฝากระป๋องเครื่องดื่มที่นำเข้าแบบ ฝป. ๑ หลักฐานการนำเข้า และสิ่งผนึกภาชนะฝากระป๋องเครื่องดื่มขนาดภาชนะบรรจุ๓๒๕ ลบ.ซม. คงเหลือ ณโรงงานของผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับผลกระทบจากอุทกภัยแล้วรายงานผลการตรวจสอบต่อกรมสรรพสามิตภายในวันที่ ๑๕ ของเดือนถัดไปข้อ ๗ ให้เจ้าพนักงานสรรพสามิตณสำนักงานสรรพสามิตพื้นที่ที่โรงอุตสาหกรรมเครื่องดื่มตั้งอยู่ตรวจสอบบัญชีประจำวันแสดงรายการรับ - จ่าย สิ่งผนึกภาชนะฝากระป๋องเครื่องดื่มที่นำเข้าแบบ ฝป. ๓บัญชีประจำวันแสดงจำนวนเครื่องดื่มที่ผลิตได้จำนวนเครื่องดื่มที่นำออกจากโรงอุตสาหกรรม (ชำระภาษี) แบบ ฝป. ๔สิ่งผนึกภาชนะฝากระป๋องเครื่องดื่มขนาดภาชนะบรรจุ ๓๒๕ ลบ.ซม. คงเหลือและสินค้าเครื่องดื่มที่ใช้สิ่งผนึกภาชนะฝากระป๋องเครื่องดื่มขนาดภาชนะบรรจุ ๓๒๕ลบ.ซม. คงเหลือ ณ โรงอุตสาหกรรม แล้วรายงานผลการตรวจสอบต่อกรมสรรพสามิตภายในวันที่๑๕ ของเดือนถัดไปข้อ ๘ ประกาศนี้ให้ใช้บังคับตั้งแต่วันที่๑๙ เมษายน พ.ศ. ๒๕๕๕ เป็นต้นไปประกาศณ วันที่ ๑๙ เมษายน พ.ศ. ๒๕๕๕เบญจา หลุยเจริญอธิบดีกรมสรรพสามิต[เอกสารแนบท้าย]๑. บัญชีประจำวันแสดงรายการ รับ - จ่ายสิ่งผนึกภาชนะฝากระป๋องเครื่องดื่มที่นำเข้า (แบบ ฝป. ๑)๒. งบเดือนแสดงรายการ รับ - จ่าย และยอดคงเหลือสิ่งผนึกภาชนะฝากระป๋องเครื่องดื่มที่นำเข้า (แบบ ฝป. ๒)๓. บัญชีประจำวันแสดงรายการ รับ - จ่ายสิ่งผนึกภาชนะฝากระป๋องเครื่องดื่มที่นำเข้า (แบบ ฝป. ๓)๔. บัญชีประจำวันจำนวนเครื่องดื่มที่ผลิตได้ - จำนวนที่นำออกจากโรงอุตสาหกรรม(ชำระภาษี) (แบบ ฝป. ๔)๕. งบเดือนแสดงจำนวนเครื่องดื่มที่ยื่นชำระภาษีและจำนวนภาษีสรรพสามิต (แบบ ฝป. ๕)(ดูข้อมูลจากภาพกฎหมาย)ปริยานุช/ผู้จัดทำ๘ พฤษภาคม ๒๕๕๕ณัฐพร/ผู้ตรวจ๘ พฤษภาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๔ ง/หน้า ๒๗/๒ พฤษภาคม ๒๕๕๕